pythainlp/thaigov-v2-corpus-22032023 huggingface dataset:
วันอังคารที่ 26 กรกฎาคม 2565
รัฐบาลชู 10 สุดยอดชุมชนท่องเที่ยวต้นแบบ
วันอังคารที่ 26 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนการท่องเที่ยววิถีชุมชน โดยคัดเลือกและเชิดชูเกียรติสุดยอดชุมชนต้นแบบ
“เที่ยวชุมชน ยลวิถี” ประจำปี 2565 ซึ่งมีการจัดการที่ดีจากความร่วมมือของทุกภาคส่วน
สร้างมูลค่าเพิ่มทางเศรษฐกิจด้วยอัตลักษณ์ ต้นทุนทางวัฒนธรรม และแหล่งท่องเที่ยวที่โดดเด่น
รวมถึงมีความพร้อมด้านการท่องเที่ยวในทุกด้าน จำนวน 10 แห่ง ได้แก่ ชุมชนคุณธรรมแหลมสัก จ.กระบี่
บ้านเมืองรวง จ.เชียงราย วัดทรายขาว จ.ปัตตานี ย่านเมืองเก่าภูเก็ต จ.ภูเก็ต บ้านภู จ.มุกดาหาร
บ้านบ่อน้ำร้อน จ.ยะลา วัดบางน้ำผึ้งใน จ.สมุทรปราการ บ้านหนองบัว จ.สุรินทร์ บ้านถ้ำกลองเพล
จ.หนองบัวลำภู และ บ้านเชียง จ.อุดรธานี เพื่อให้เป็นแรงบันดาลใจและขยายผลความสำเร็จสู่ชุมชนอื่น
สร้างเศรษฐกิจชุมชนไทยให้เข้มแข็ง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 21 กุมภาพันธ์ 2565
ปลัดกระทรวงยุติธรรม เปิดอบรม การบังคับคดีสำหรับเจ้าพนักงานบังคับทางปกครอง รุ่นที่ ๔
ปลัดกระทรวงยุติธรรม เปิดอบรม การบังคับคดีสำหรับเจ้าพนักงานบังคับทางปกครอง รุ่นที่ ๔
ในวันจันทร์ที่ ๒๑ กุมภาพันธ์ ๒๕๖๕ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการอบรมโครงการ การบังคับคดีสำหรับเจ้าพนักงานบังคับทางปกครอง รุ่นที่ ๔ โดยมี นางทัศนีย์ เปาอินทร์ อธิบดีกรมบังคับคดี นายเสกสรร สุขแสง รองอธิบดีกรมบังคับคดี นางสาวยุพาภรณ์ ศิริกิจพาณิชย์กูล รองอธิบดีกรมบังคับคดี และเจ้าหน้าที่จากหน่วยงานของรัฐ จำนวน 45 หน่วยงาน เข้าร่วม ณ ห้องภาณุรังษี เอ-บี โรงแรมรอยัลริเวอร์
การฝึกอบรมในครั้งนี้ จัดขึ้นระหว่างวันที่ ๒๑ กุมภาพันธ์ - ๔ มีนาคม ๒๕๖๕ เพื่อให้ผู้เข้ารับการอบรมได้รับความรู้ในด้านการบังคับทางปกครอง การบังคับคดี โดยวิธีการยึด อายัด และขายทอดตลาดทรัพย์สิน และสามารถนำความรู้ที่ได้รับไปปฏิบัติงานในการบังคับตามคำสั่งทางปกครองที่กำหนดให้ชำระเงินได้อย่างถูกต้องตามกฎหมายและมีประสิทธิภาพ โดยมีวิทยากรผู้ทรงคุณวุฒิจากสำนักงานคณะกรรมการกฤษฎีกา สำนักงานการบังคับคดี สำนักงานอัยการสูงสุดและกรมบังคับคดีมาให้ความรู้ทั้งภาคทฤษฎีและภาคปฏิบัติ
วันศุกร์ที่ 3 กันยายน 2564
นายกรัฐมนตรีแจงสภาฯ เดินหน้าแก้ไขปัญหายาเสพติดแบบครบวงจรและยั่งยืน 3 ปีตั้งแต่ 62-64 คดียาเสพติดลดลงต่อเนื่อง
นายกรัฐมนตรีแจงสภาฯ เดินหน้าแก้ไขปัญหายาเสพติดแบบครบวงจรและยั่งยืน 3 ปีตั้งแต่ 62-64 คดียาเสพติดลดลงต่อเนื่อง
วันที่ 3 ก.ย.64 นายธนกร วังบุญคงชนะ โฆษกประจำสำนักนายกรัฐมนตรี เผยในการอภิปรายไม่ไว้วางใจนายกรัฐมนตรีและรัฐมนตรี วานนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชี้แจงผลงานการปราบปรามยาเสพติดของรัฐบาล ตลอด 3 ปีที่ผ่านมา พบผลงานเป็นเชิงประจักษ์ ตั้งแต่ ปี 2562-2564 มีคดีที่เกี่ยวข้องกับยาเสพติดลดลง สอดคล้องกับข้อมูลของสำนักงานตำรวจแห่งชาติที่รายงานว่า ในปี 2562 มีจำนวนคดียาเสพติดจำนวน 362,124 คดี ในปี 2563 ลงลงเหลือ 320,250 คดี และในปี 2564 ลดลงเหลือ 304,405 คดี ในขณะที่หากเทียบกับปี 2554-2556 จะพบว่ามีคดียาเสพติดเพิ่มขึ้นอย่างต่อเนื่อง โดยปี 56 มีคดีเพิ่มสูงขึ้นถึง 422,526 คดี ซึ่งถือว่าเป็นปีที่มีคดียาเสพติดสูงที่สุดในรอบ 20 ปี
“รัฐบาลก็ทุ่มเททำงานอย่างหนักในการแก้ไขปัญหายาเสพติด นอกจากการปราบปรามและจับกุม ยังเน้นแก้ปัญหายาเสพติดอย่างยั่งยืน อาทิ การเริ่มสร้างให้ชุมชนเกิดความเข้มแข็ง การบำบัดฟื้นฟูผู้ติดยาเสพติด ตลอดจนการบังคับใช้กฎหมายควบคู่กัน ซึ่งเมื่อวันที่ 24 สิงหาคม ที่ผ่านมา ในการประชุมร่วมกันของรัฐสภา มีมติเห็นชอบร่างพระราชบัญญัติให้ใช้ประมวลกฎหมายยาเสพติด พ.ศ. .... ร่างประมวลกฎหมายยาเสพติดและร่างพระราชบัญญัติวิธีพิจารณาคดียาเสพติด (ฉบับที่ ..) พ .ศ. .... วาระที่ 3 ซึ่งเป็นการรวบรวมกฎหมายยาเสพติด 24 ฉบับเข้าด้วยกันเรียบร้อยแล้ว โดยเป็นการปรับทิศทางใหม่ในการปราบปรามยาเสพติด มุ่งเพิ่มเครื่องมือและอำนาจทางกฎหมาย ให้หน่วยงานปราบปรามยาเสพติดสามารถทำลายโครงสร้างเครือข่ายการค้าและการเงินของกลุ่มการที่สำคัญได้มากขึ้น เป็นไปตามที่นายกรัฐมนตรีได้ให้นโยบายไว้” นายธนกร กล่าว
วันพฤหัสบดีที่ 23 ธันวาคม 2564
กรมทางหลวง อำนวยความสะดวกและปลอดภัยช่วงเทศกาลปีใหม่ 2565 พร้อมเปิดบริการช่วยเหลือฉุกเฉินผ่านไลน์ตลอด 24 ชั่วโมง เพื่อรองรับการเดินทางของประชาชน
ระหว่างวันที่ 29 ธันวาคม 2564 - 4 มกราคม 2565
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ในช่วงเทศกาลปีใหม่ที่จะถึงนี้คาดว่าจะมีประชาชนเดินทางกลับภูมิลำเนาและท่องเที่ยวเป็นจำนวนมาก กรมทางหลวง (ทล.) จึงได้เตรียมความพร้อมในการอำนวยความสะดวกและปลอดภัย ระหว่างวันที่ 29 ธันวาคม 2564 - 4 มกราคม 2565 เพื่อรองรับการเดินทางของประชาชนสู่ภูมิภาคต่าง ๆ ซึ่งเป็นไปตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม โดยได้สั่งการให้สำนักงานทางหลวงและแขวงทางหลวงทั่วประเทศ ดำเนินการตรวจสอบป้ายจราจร สัญญาณไฟจราจร ไฟฟ้าแสงสว่างให้พร้อมใช้งาน ตรวจสอบและแก้ไขจุดเสี่ยงและจุดอันตราย พร้อมบำรุงรักษาทางหลวงให้อยู่ในสภาพดีและมีรถบริการช่วยเหลือฉุกเฉิน เพื่อช่วยเหลือผู้ใช้ทางเมื่อเกิดอุบัติเหตุหรือรถเสีย โดยสามารถสแกน QR CODE และติดตั้งทางแอปพลิเคชัน Line ทล. พร้อมให้ความช่วยเหลือ 24 ชั่วโมง อีกทั้งได้ขอความร่วมมือผู้รับจ้างคืนผิวทางในพื้นที่ก่อสร้างทุกโครงการ ซึ่งหากพบว่ามีปริมาณจราจรหนาแน่นจะทำการประสานงานกับตำรวจทางหลวง ในการสนับสนุนการอำนวยความสะดวกด้านการจราจร หรือการจัดช่องทางพิเศษ (Reversible Lane) เพื่อให้การเดินทางของประชาชนเป็นไปอย่างสะดวกรวดเร็วยิ่งขึ้น
ทั้งนี้ ทล. ได้จัดตั้งจุดให้บริการทั่วไทย 421 แห่ง แบ่งเป็นจุดให้บริการทั่วไทย (โดยแขวงทางหลวงและกองทางหลวงพิเศษระหว่างเมืองบูรณาการร่วมกับหน่วยงานต่าง ๆ) 147 แห่ง จุดให้บริการตำรวจทางหลวง 201 แห่ง และจุดให้บริการสถานีตรวจสอบน้ำหนักและพักรถบรรทุก 73 แห่ง ซึ่งภายในจุดบริการทั่วไทยจะมีเจ้าหน้าที่พร้อมให้บริการประชาชนผู้ใช้ทางตลอด 24 ชั่วโมง อาทิ การให้ข้อมูลเส้นทาง แนะนำเส้นทางเลือก บริการน้ำดื่ม รวมทั้งแอลกอฮอล์เจลล้างมือ หน้ากากอนามัย เพื่อป้องกันและควบคุมเชื้อไวรัส COVID-19 พร้อมทั้งได้จัดเตรียมห้องน้ำสะอาดบริการประชาชน 581 แห่ง (ในพื้นที่หมวดทางหลวงทั่วประเทศ) อีกด้วย
อธิบดีกรมทางหลวง กล่าวเพิ่มเติมว่า ทล. ได้ยกเว้นค่าธรรมเนียมผ่านทางบนทางหลวงพิเศษหมายเลข 7 กรุงเทพฯ - ชลบุรี - พัทยา - มาบตาพุด ทางหลวงพิเศษหมายเลข 9 บางปะอิน - บางพลี และทางหลวงพิเศษหมายเลข 9 พระประแดง - บางขุนเทียน ตั้งแต่เวลา 00.01 น. ของวันที่ 30 ธันวาคม 2564 - เวลา 24.00 น. ของวันที่ 3 มกราคม 2565 นอกจากนี้ จะเปิดให้บริการวิ่งฟรีชั่วคราวบนทางหลวงพิเศษหมายเลข 6 ช่วงปากช่อง - สีคิ้ว ระยะทาง 35.75 กิโลเมตร ตั้งแต่วันที่ 29 ธันวาคม 2564 - 4 มกราคม 2565 เวลา 06.00 - 21.00 น. (โดยจัดการจราจรแบบเดินรถทางเดียว ในวันที่ 29 - 31 ธันวาคม 2564 เดินทางขาออก และวันที่ 1 - 4 มกราคม 2565 เดินทางขาเข้า) เพื่อเพิ่มประสิทธิภาพในการเดินทางสู่ภาคตะวันออกเฉียงเหนือ โดยผู้ใช้ทางสามารถติดตามการรายงานสภาพจริงการจราจร Online แบบ Real time ผ่านแอปพลิเคชัน M-Traffic (มอเตอร์เวย์) Thailand Highway Traffic และเฟซบุ๊ก “ศูนย์บริหารจัดการจราจรและอุบัติเหตุกรมทางหลวง”
อย่างไรก็ตาม ขอความร่วมมือผู้ใช้ทางขับขี่ด้วยความระมัดระวังปฏิบัติตามกฎจราจร วางแผนการเดินทางล่วงหน้า เตรียมร่างกายให้พร้อม หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ โทร. 1586 กด 7 และตำรวจทางหลวง โทร. 1193
วันอาทิตย์ที่ 28 สิงหาคม 2565
รฟท. ชี้แจงกรณีคลิปวิดีโอ เยาวชนแสดงพฤติกรรมเสี่ยงอันตราย วิ่งเข้าหารถไฟขณะขบวนรถวิ่งทำความเร็ว  ทำให้ต้องเปิดสัญญานหวีดสัญญาณเตือน แต่ไม่ได้เป็นจังหวะสามช่าหรือร่วมด้วยแต่อย่างใด
จากกรณีสื่อสังคมออนไลน์ มีการเผยแพร่คลิปวิดีโอ เยาวชนแสดงพฤติกรรมเสี่ยงอันตราย วิ่งเข้าหารถไฟขณะขบวนรถวิ่งมาด้วยความเร็ว ทำให้พนักงานขับรถต้องเปิดหวีดสัญญานเตือนนั้น
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ได้ชี้แจงประเด็นดังกล่าวว่า จากการตรวจสอบพบว่า เหตุเกิดขึ้นเมื่อวันที่ 25 ส.ค.2565 ขณะขบวนรถด่วนพิเศษดีเซลรางปรับอากาศที่ 22 เดินรับส่งผู้โดยสารจากสถานีอุบลราชธานี ปลายทางสถานีกรุงเทพ โดยขณะขบวนวิ่งผ่านสถานีรถไฟสี่คิ้ว จังหวัดนครราชสีมา ช่วงเวลา 19.23 น. ได้ปรากฎเหตุตามคลิปข่าวมีเยาวชนแสดง พฤติกรรมเสี่ยงอันตราย พยายามวิ่งเข้าหาขบวนรถไฟขณะวิ่งมาด้วยความเร็ว ทำให้พนักงานขับรถต้องเปิดหวีดสัญญาณเตือนตามแนวทางปฏิบัติด้านความปลอดภัย
ทั้งนี้ พนักงานขับรถได้มีการเปิดหวีดสัญญาณเตือนเป็นระยะ ๆ เนื่องจากได้รับแจ้งจากนายสถานีว่า ในบริเวณดังกล่าวได้มีการจัดงานกาชาดประจำปีของอำเภอสี่คิ้ว ระหว่างวันที่ 25 - 31 ส.ค.2565 ใกล้กับสถานีรถไฟ ทำให้มีคนพลุกพล่าน ประกอบกับทางด้านหน้ามีทางลักผ่านเสมอระดับทางรถไฟ และขบวนรถวิ่งผ่านสถานีสีคิ้วด้วยความเร็ว พนักงานขับรถจึงเปิดหวีดเตือนเพื่อป้องกันเหตุอันตรายที่จะเกิดขึ้น จึงไม่ใช่เป็นการกดแตรจังหวะสามช่า ตามที่มีการตั้งข้อสังเกตแต่อย่างใด
นอกจากนี้รฟท. ยังขอแจ้งเตือนประชาชน อย่ากระทำพฤติกรรมเสี่ยงอันตรายตามคลิปวิดีโอดังกล่าว เพราะทำให้เสี่ยงเกิดอันตรายต่อชีวิต ซึ่งขณะนี้นายสถานีรถไฟสีคิ้วได้ไปแจ้งลงบันทึกประจำวัน ที่ สภ.อ.สีคิ้ว ไว้เป็นหลักฐานเพื่อให้เจ้าหน้าที่ตำรวจเรียกตัวเยาวชนดังกล่าวเข้ามาทำประวัติและว่ากล่าวตักเตือนต่อไป
วันอังคารที่ 1 มีนาคม 2565
นายกฯ ซาบซึ้งในพระมหากรุณาธิคุณ  กษัตริย์ซาอุดีอาระเบียพระราชทานอัลกุรอานให้ชาวไทย  เชื่อมั่นจะกระชับมิติทางสังคมระหว่างกัน และเป็นโอกาสเผยแพร่สังคมพหุวัฒนธรรมของไทย
นายกฯ ซาบซึ้งในพระมหากรุณาธิคุณ  กษัตริย์ซาอุดีอาระเบียพระราชทานอัลกุรอานให้ชาวไทย  เชื่อมั่นจะกระชับมิติทางสังคมระหว่างกัน และเป็นโอกาสเผยแพร่สังคมพหุวัฒนธรรมของไทย ขณะที้เที่ยวบินปฐมฤกษ์ซาอุดีอาระเบีย-ไทยคึกคัก
วันนี้ (1 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รู้สึกยินดี และแสดงความสำนึกในพระมหากรุณาธิคุณของสมเด็จพระราชาธิบดีซัลมาน บิน อับดุลอะชีช อัลชะอูด แห่งราชอาณาจักรซาอุดิอาระเบีย ในโอกาสที่ทรงพระราชทานอัลกุรอานจำนวน 50,060 เล่มแก่ชาวไทยมุสลิม โดยอัลกุรอานที่ทรงพระราชทานให้จะมีขนาดต่างๆ และแปลเป็นภาษาต่าง ๆ โดยได้มีพิธีส่งมอบไปแล้วเมื่อวันที่ 26 กุมภาพันธ์ 2565 ที่ผ่านมา ที่กรุงเทพฯ โดยมีรองหัวหน้าคณะผู้แทนของราชอาณาจักร ณ สถานเอกอัครราชทูตซาอุดีอาระเบียในกรุงเทพฯ ผู้แทนจากกระทรวงกิจการศาสนาอิสลามแห่งราชอาณาจักรซาอุดิอาระเบีย ตัวแทนจากภาคส่วนการเมืองและอิสลาม นักวิชาการและผู้สนับสนุนจากจังหวัดต่างๆ ของไทยเข้าร่วมพิธีด้วย
กระทรวงกิจการศาสนาอิสลามแห่งราชอาณาจักรซาอุดีอาระเบีย ซึ่งเป็นตัวแทนของสำนักพิมพ์อัลกุรอาน คิง ฟาฮัด (King Fahd Complex for the Printing of the Holy Qur’an) จะจัดส่งสำเนาอัลกุรอานให้กับชาวมุสลิมทั่วโลก อันเป็นส่วนหนึ่งของความพยายามของราชอาณาจักรซาอุดิอาระเบีย ในการส่งมอบของขวัญก่อนเดือนรอมฎอนจะมาถึง
การส่งมอบดังกล่าว ถือเป็นการต่อยอดจากที่ซาอุดีอาระเบียเคยส่งมายังประเทศไทยในช่วงหลายปีที่ผ่านมา และเป็นโอกาสสำคัญในการสานต่อการพัฒนาความสัมพันธ์ทวิภาคี ทั้งนี้ อัลกุรอานได้ถูกแปลไปในกว่า 76 ภาษา และทางสำนักพิมพ์ ฯ ได้เพิ่มอัตราการผลิตขึ้นมากกว่า 100% คือ จาก 7 ล้านเล่มต่อปี เป็น 20 ล้านเล่มต่อปี โดยมีคุณภาพผลงานในระดับสูง โดยจนถึงสิ้นปี 2564 มีการผลิตแล้วมากกว่า 345 ล้านเล่ม และมากกว่า 320 ล้านเล่มในจำนวนนี้ ถูกแจกจ่ายเป็นของขวัญไปสู่ชาวมุสลิมทั่วโลก
นายธนกร กล่าวว่า การส่งมอบดังกล่าวสะท้อนถึงการส่งเสริมความร่วมมือและสัมพันธไมตรีอันดีระหว่างไทยกับซาอุดีอาระเบีย ที่มีปฏิสัมพันธ์ถึงมิติด้านสังคม รวมถึงบทบาทของไทยที่ได้รับการยอมรับในชุมชนมุสลิมระหว่างประเทศ ซึ่งนายกรัฐมนตรีมีนโยบายในการส่งเสริม และสนับสนุนสังคมพหุวัฒนธรรมที่อยู่ร่วมกันอย่างสันติ เสรีภาพและปรองดอง รวมถึงการสร้างปฏิสัมพันธ์ในสังคม นอกจากนั้น ล่าสุด วานนี้ (28 กุมภาพันธ์ 2565) เที่ยวบินปฐมฤกษ์ของสายการบิน Saudi Arabian Airlines จากเมืองเจดดาห์ กรุงริยาด ราชอาณาจักรซาอุดีอาระเบีย ได้ถึงประเทศไทยเป็นเที่ยวบินแรก เมื่อเวลา 18.05 น. โดยมีคณะนักท่องเที่ยวชาวซาอุดีอาระเบีย เดินทางมาไทย จำนวน 71 คน โดยมีการควบคุมให้ไปตามมาตรการการเฝ้าระวังการแพร่ระบาดของโรคติดเชื้อโควิด-19 ของกระทรวงสาธารณสุขอย่างเคร่งครัด โดยเชื่อมั่นว่า เที่ยวบินปฐมฤกษ์นี้ถือเป็นหนึ่งปัจจัยความสำเร็จจากการเดินทางเยือนซาอุดีอาระเบียอย่างเป็นทางการของนายกรัฐมนตรี มั่นใจว่าการเปิดตารางเที่ยวบินตรง กรุงริยาด – กรุงเทพฯ – กรุงริยาด นี้จะช่วยส่งเสริมการเป็นจุดหมายปลายทางการท่องเที่ยว และช่วยให้ไทยเป็นประเทศศูนย์กลางการเดินทาง สามารถเดินทางต่อไปยังจุดหมายปลายทางอื่นๆ ได้สะดวก ตลอดจนเป็นโอกาสต่อยอดขยายตลาดนักท่องเที่ยวที่มีศักยภาพ เช่น ยุโรป และตะวันออกกลาง เป็นต้น
วันจันทร์ที่ 8 พฤศจิกายน 2564
ก.ยุติธรรม เตรียมเปิด "เรือนจำ" ให้ ปชช. เข้าเยี่ยมญาติ จองคิวล่วงหน้าผ่านออนไลน์ เริ่ม 12 พ.ย. นี้
....
กระทรวงยุติธรรมได้เตรียมมาตรการต่าง ๆ สำหรับ "เปิดเรือนจำ" เพื่อให้ประชาชนสามารถเข้าเยี่ยมญาติได้อย่างปลอดภัย ดังนี้
.
1.สภาพแวดล้อม : มีจุดคัดกรอง ห้องเยี่ยมปลอดโปร่ง มีระบบระบายอากาศตามมาตรฐานเว้นระยะห่าง 2 เมตร
.
2.ผู้ต้องขัง : ฉีดวัคซีนครบ 2 เข็มแล้ว สวมหน้ากากอนามัย ได้รับการตรวจคัดกรอง
.
3.ญาติ : จองคิวล่วงหน้า ฉีดวัคซีนครบแล้ว เข้าเยี่ยมครั้งละ 1 คน สวมหน้ากากอนามัย
.
4.เจ้าหน้าที่ห้องเยี่ยม : มีภูมิคุ้มกัน ตรวจไม่พบเชื้อ
.
5.การบริหารจัดการ : จองการเยี่ยมล่วงหน้าผ่านออนไลน์หรือโทรศัพท์ ซื้อของฝากเงินออนไลน์ก่อนเยี่ยม และทำความสะอาดทุกรอบเยี่ยม
.
เรือนจำไหนที่เปิดให้เยี่ยมได้นั้น ต้องปฏิบัติตามมาตรฐาน Standard Operating Procedure (SOP) อย่างเคร่งครัด โดยในวันที่ 12 พ.ย. 64 จะเป็นวันแรกที่เปิดให้ประชาชนสามารถเข้าเยี่ยมญาติได้
.
ประชาชนที่ประสงค์จะเข้าเยี่ยมญาติ สามารถสอบถามข้อมูล/ ค้นหาเบอร์โทรศัพท์ เรือนจำ หรือทัณฑสถานทั่วประเทศ ได้ที่
วันพฤหัสบดีที่ 23 ธันวาคม 2564
โฆษกรัฐบาลเผย สำนักงานสลากกินแบ่งรัฐบาล มอบเป็นของขวัญปีใหม่ “โครงการสลาก 80” ตามนโยบายนายกรัฐมนตรี เริ่มจำหน่ายงวดแรก 17 ม.ค. 65 ในพื้นที่ กทม. และนนทบุรี
โฆษกรัฐบาลเผย สำนักงานสลากกินแบ่งรัฐบาล มอบเป็นของขวัญปีใหม่ “โครงการสลาก 80” ตามนโยบายนายกรัฐมนตรี เริ่มจำหน่ายงวดแรก 17 ม.ค. 65 ในพื้นที่ กทม. และนนทบุรี
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า จากการที่รัฐบาลมีนโยบายมอบของขวัญปีใหม่ 2565ให้กับประชาชนนั้นสำนักงานสลากกินแบ่งรัฐบาลภายใต้สังกัดกระทรวงการคลัง ได้จัดทำของขวัญปีใหม่ พ.ศ. 2565 ให้แก่ประชาชนคนไทย โดยได้ดำเนิน “โครงการสลาก 80” เพื่อขยายจุดจำหน่ายและกำหนดกลุ่มเป้าหมายที่จำหน่ายสลากกินแบ่งรัฐบาล โดยกำหนดหลักเกณฑ์และวิธีการดำเนินการไว้ 2 ระยะ ดังนี้
ระยะที่ 1 : ขยายในเชิงลึกในเขตกรุงเทพมหานครและจังหวัดนนทบุรี เพิ่มเติม จำนวน 34 จุดจำหน่าย (จากบัญชีสำรอง ปี 2564) รวมกับของเดิมเป็น 74 จุดจำหน่าย โดยจะเริ่มจำหน่ายสลากงวดแรกในงวดวันที่ 17 มกราคม 2565 เป็นต้นไป
ระยะที่ 2 : ขยายจุดจำหน่ายในเชิงกว้าง โดยเปิดรับสมัครตัวแทนจำหน่ายขยายทั่วประเทศ ทั้งส่วนกลางและส่วนภูมิภาค จำนวนไม่เกิน 1,000 จุดจำหน่าย โดยจะเปิดรับสมัครตั้งแต่วันที่ 24 ธันวาคม 2564 - 24 มกราคม 2565 สำหรับผู้ที่ผ่านหลักเกณฑ์แต่ไม่ได้รับการคัดเลือก จะถูกกำหนดให้เป็นผู้ขึ้นบัญชีสำรองตัวแทนจำหน่ายโครงการ “สลาก 80” โดยมีระยะเวลาในการขึ้นบัญชีสำรอง 1 ปี นับตั้งแต่วันที่มีประกาศของสำนักงานสลากกินแบ่งรัฐบาล ในกรณีที่ตัวแทนจำหน่ายโครงการ “สลาก 80” รายใดสละสิทธิ หรือถูกตรวจพบว่าไม่ปฏิบัติตามสัญญาและเงื่อนไขที่สำนักงานสลากกินแบ่งรัฐบาลกำหนด จะเรียกผู้ขึ้นบัญชีสำรองลำดับถัดไปของจังหวัดนั้นขึ้นมาทดแทน เพื่อให้จำนวนของจุดจำหน่ายโครงการ “สลาก 80” ครบถ้วนตามจำนวนที่กำหนด โดยจุดจำหน่ายโครงการ “สลาก 80” จะเริ่มพร้อมกันทั่วประเทศ ตั้งแต่เดือนพฤษภาคม 2565 เป็นต้นไป สำหรับประชาชนผู้สนใจสามารถตรวจสอบรายละเอียดจุดจำหน่ายได้จากแอปพลิเคชัน GLO Lottery ในช่องค้นหาจุดจำหน่าย GLO Official Sellers
โฆษกประจำสำนักนายกรัฐมนตรี กล่าวว่า กระทรวงการคลังยังได้ดำเนินโครงการต่าง ๆ อีกหลายโครงการตามนโยบายของขวัญปีใหม่ 2565 ของรัฐบาล อาทิ กองทุนเงินให้กู้ยืมเพื่อการศึกษา ขยายระยะเวลามาตรการลดหย่อนหนี้ จากเดิมสิ้นสุดวันที่ 31 ธันวาคม 64 เป็นสิ้นสุดวันที่ 30 มิถุนายน 2565 โครงการกรมธรรม์ประกันภัยอุบัติเหตุปีใหม่อุ่นใจ (ไมโครอินชัวรันส์) สำหรับเทศกาลปีใหม่ 2565 โดยมีเงื่อนไขการทำสัญญาประกันภัย ตั้งแต่วันที่ 25 ธันวาคม 2564 – 25 กุมภาพันธ์ 2565 ระยะเวลาคุ้มครอง 30 วัน เบี้ยประกันภัย 10 บาท รวมทั้ง โครงการช้อปดีมีคืน ปี 2565 ที่เริ่ม 1 ม.ค. -15 ก.พ. 65 รวมไปถึงโครงการคนละครึ่ง เฟส 4 ในเดือนมีนาคม-เมษายน 65
“นายกรัฐมนตรีพอใจการทำงานของกระทรวงการคลังและสำนักงานกินแบ่งรัฐบาล ที่ได้ดำเนินโครงการสลาก 80 ช่วยกระตุ้นสร้างการรับรู้ ทั้งผู้ซื้อและผู้ขายว่าสลากกินแบ่งรัฐบาลสามารถจำหน่ายในราคามาตรฐาน ตามกฎหมาย ลดความรุนแรงของปัญหาสลากเกินราคา เป็นประโยชน์ให้กับผู้ประกอบการขายล็อตเตอรี่ และผู้ซี้อ ก็ซื้อได้ในราคาที่เป็นธรรม” นายธนกร กล่าว
วันอาทิตย์ที่ 20 กุมภาพันธ์ 2565
โฆษกรัฐบาลเผย “นายกฯ”ยันผู้ป่วยโควิด-19 เป็นผู้ป่วยฉุกเฉิน ห้าม รพ. เอกชนปฏิเสธการรักษาหรือเรียกเก็บค่ารักษา ขณะที่ผู้ติดเชื้อรายใหม่เพิ่มตามคาดการณ์ สั่งคุมเข้มทุกมิติ
โฆษกรัฐบาลเผย “นายกฯ”ยันผู้ป่วยโควิด-19 เป็นผู้ป่วยฉุกเฉิน ห้าม รพ. เอกชนปฏิเสธการรักษาหรือเรียกเก็บค่ารักษา ขณะที่ผู้ติดเชื้อรายใหม่เพิ่มตามคาดการณ์ สั่งคุมเข้มทุกมิติ
วันนี้ (20 กุมภาพันธ์ 2565) นายธนกร วังบุญคงชนะ โฆษกประจำสำนักนายกรัฐมนตรี เผยจำนวนผู้ติดเชื้อโควิด - 19 รายใหม่วันนี้ รวม 18,953 ราย จำแนกเป็นผู้ป่วยจากในประเทศ 18,770 ราย ผู้ป่วยมาจากต่างประเทศ 183 ราย ผู้ป่วยสะสม 488,880 ราย (ตั้งแต่ 1 มกราคม 2565) หายป่วยกลับบ้าน 13,962 ราย หายป่วยสะสม 358,737 ราย (ตั้งแต่ 1 มกราคม 2565) ผู้ป่วยกำลังรักษา 162,460 ราย เสียชีวิต 30 ราย ล่าสุดการให้บริการวัคซีน โควิด-19 สะสมอยู่ที่ 121,623,706 โดส เข็มที่ 1 ฉีดสะสม 53,106,330 โดส เข็มที่ 2 ฉีดสะสม 49,450,301 โดส เข็มที่ 3 ฉีดสะสม 17,600,616 โดส เข็มที่ 4 ฉีดสะสม 1,466,459 โดส
โฆษกประจำสำนักนายกรัฐมนตรี ยังกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันรัฐบาลยังไม่มีการเปลี่ยนแปลง หรือยกเลิกประกาศกระทรวงสาธารณสุข เรื่อง หลักเกณฑ์ วิธีการและเงื่อนไขการกำหนดค่าใช้จ่ายในการดำเนินการผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 หรือโรคโควิด – 19 ดังนั้น ผู้ป่วยโควิด – 19 ยังถือเป็นผู้ป่วยฉุกเฉิน และสามารถเข้ารับการรักษาในโรงพยาบาลเอกชนได้โดยไม่เสียค่าใช้จ่าย หากสถานพยาบาลเอกชนมีการเรียกเก็บค่ารักษาพยาบาลจากผู้ป่วยโควิด – 19 หรือญาติ ก่อนที่จะมีการเปลี่ยนแปลง หรือยกเลิกประกาศฉบับเดิม จะถือว่าเป็นการกระทำผิดพระราชบัญญัติสถานพยาบาล พ.ศ. 2541 นอกจากนี้ รัฐบาลยังไม่มีการปรับมาตรการควบคุมการแพร่ระบาดใด ๆ ในขณะนี้ โดยคำนึงถึงความเดือดร้อนของประชาชนเป็นสำคัญ จึงอยากให้ประชาชนเน้นการดำเนินชีวิตในรูปแบบ New Normal เพื่อให้สามารถอยู่ร่วมกับโควิด – 19 อย่างเคร่งครัดต่อไป พร้อมสั่งคุมเข้มทุกมิติ
ทั้งนี้ กระทรวงสาธารณสุขคาดการณ์ว่า เดือนเมษายนประชาชนในประเทศจะได้รับวัคซีนมากพอ ซึ่งขณะนี้กลุ่มผู้สูงอายุได้รับวัคซีนเข็ม 2 เกือบ 80% พร้อมเชิญชวนให้ผู้ที่ยังไม่ได้รับวัคซีนหรือได้รับวัคซีนเข็มที่ 1 เข้ารับวัคซีนได้ที่จุดให้บริการวัคซีนทุกแห่งทั่วประเทศ ขอให้มั่นใจได้ว่าวัคซีนมีความปลอดภัย
…………………………………..
วันพฤหัสบดีที่ 29 กรกฎาคม 2564
ปลัดกระทรวงยุติธรรม เปิดการประชุมสัมมนาเชิงวิชาการนานาชาติในประเทศไทย (2nd International ADR Conference 2019) ผ่านระบบการประชุมทางไกล (Video Conference)
ปลัดกระทรวงยุติธรรม เปิดการประชุมสัมมนาเชิงวิชาการนานาชาติในประเทศไทย (2nd International ADR Conference 2019) ผ่านระบบการประชุมทางไกล (Video Conference)
ในวันพฤหัสบดีที่ ๒๙ กรกฎาคม ๒๕๖๔ เวลา ๑๕.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดการประชุมสัมมนาเชิงวิชาการนานาชาติในประเทศไทย (2nd International ADR Conference 2019) ผ่านระบบการประชุมทางไกล (Video Conference) โดยงานสัมมนาดังกล่าว มีวัตถุประสงค์ให้เป็นการสัมมนาประจำปี ที่รวบรวมทนายความบริษัทเอกชน ผู้พิพากษา ผู้บริหารนโยบาย นักวิชาการ อาจารย์ผู้ทรงคุณวุฒิ นักธุรกิจ และผู้สนใจจากหน่วยงานรัฐและเอกชนที่ดำเนินการด้านการประนอม เจรจา ต่อรองข้อพิพาททั้งภายในและระหว่างองค์กร เพื่อร่วมกันแสดงความเห็น และรับฟังถึงแนวทางการระงับข้อพิพาทด้วยวิธีอนุญาโตตุลาการ และการระงับข้อทางเลือกด้วยการประนอมข้อพิพาทเป็นกระบวนการที่ได้รับความนิยมอย่างแพร่หลายในระดับสากล เนื่องจากเป็นกระบวนการที่รวดเร็ว ไม่ยุ่งยาก ประหยัดค่าใช้จ่าย รักษาความลับและความสัมพันธ์ของคู่กรณี แต่ประเทศไทยยังขาดแคลนผู้ประนอมที่มีความเชี่ยวชาญที่หลากหลายตามมาตรฐานสากล รวมถึงการสร้างเครือข่ายผู้สนใจในการระงับข้อพิพาททางเลือกทั้งในประเทศ และระดับนานาชาติ
วันพุธที่ 10 พฤศจิกายน 2564
โฆษกรัฐบาล เผย “นายกฯ” ขอบคุณทุกภาคส่วนร่วมขับเคลื่อน “โคก หนอง นา โมเดล” ตามหลักทฤษฎีใหม่ของในหลวงรัชกาลที่ 9  และพระบรมราโชบายในหลวงรัชกาลที่ 10  สู่โครงการพัฒนาพื้นที่ต้นแบบ
โฆษกรัฐบาล เผย “นายกฯ” ขอบคุณทุกภาคส่วนร่วมขับเคลื่อน “โคก หนอง นา โมเดล” ตามหลักทฤษฎีใหม่ของในหลวงรัชกาลที่ 9  และพระบรมราโชบายในหลวงรัชกาลที่ 10  สู่โครงการพัฒนาพื้นที่ต้นแบบ  ดำเนินการแล้ว 73 จังหวัด 566 อำเภอ 22,773 หมู่บ้าน
วันนี้ (10 พ.ย.64) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสำคัญกับโครงการ “โคก หนอง นา โมเดล” ที่ได้ประยุกต์การใช้ศาสตร์พระราชา ตามหลักทฤษฎีใหม่ของในหลวงรัชกาลที่ 9 และน้อมนำพระปฐมบรมราชโองการของพระบาทสมเด็จพระวชิรเกล้าเจ้าอยู่หัว ในการสืบสาน รักษา และต่อยอด จากทฤษฎีใหม่สู่โครงการพัฒนาพื้นที่ต้นแบบ ภายใต้การออกแบบพื้นที่เพื่อทำการเกษตรอย่างยั่งยืน เน้นแหล่งน้ำเพื่อใช้ในการเกษตร เพื่อให้เกิดสมดุลของระบบนิเวศ ตลอดจนการใช้พื้นที่ให้เกิดประสิทธิภาพสูงสุด สร้างงานสร้างรายได้ให้แก่เกษตรกร บัณฑิตจบใหม่ เป็นหลักประกันในการสร้างเศรษฐกิจฐานรากให้มั่นคง ขณะเดียวกัน ช่วยรองรับกลุ่มแรงงานที่อพยพกลับท้องถิ่นและชุมชนที่ได้รับผลกระทบจากสถานการณ์ในช่วงวิกฤตการแพร่ระบาดของโรคติดเชื้อไวรัสโคโรนา 2019 (COVID-19) โดยมีพื้นที่เป้าหมาย 73 จังหวัด 575 อำเภอ 3,246 ตำบล 25,179 ครัวเรือน วงเงินกว่า 4,780 ล้านบาท ปัจจุบันได้มีการดำเนินการแล้วใน 73 จังหวัด 566 อำเภอ 22,773 หมู่บ้าน โดยได้มีการเบิกจ่ายไปแล้วจำนวนกว่า 2,000 ล้านบาท คิดเป็นร้อยละ 42.20
นายธนกร กล่าวว่า โครงการ โคก หนอง นา โมเดล ครอบคลุม 7 กิจกรรม ได้แก่ 1) การฝึกอบรมเพิ่มทักษะระยะสั้นการพัฒนากสิกรรม 2) ปรับปรุงพื้นที่ การสร้างพื้นที่เรียนรู้ชุมชนต้นแบบ 3) การสร้างงานสร้างรายได้รายเดือนให้แก่เกษตรกร แรงงาน และบัณฑิตจบใหม่ กลุ่มแรงงานที่อพยพกลับท้องถิ่นและชุมชน 4) การกระตุ้นการบริโภคภาคครัวเรือนและเอกชน 5) การบูรณาการร่วมพัฒนาพื้นที่ระดับตำบล 6) การพัฒนาสร้างมาตรฐานผลผลิต การแปรรูป และการตลาด ตามมาตรฐานอินทรีย์วิถีไทย และ 7) การพัฒนาระบบดิจิทัลรองรับ Local Economy ด้วยการสร้างระบบโปรแกรมและระบบฐานข้อมูลที่สามารถใช้ต่อยอดในประโยชน์ด้านต่าง ๆ ในอนาคต นายกรัฐมนตรีติดตามการดำเนินโครงการพัฒนาพื้นที่ต้นแบบการพัฒนาชีวิตตามหลักทฤษฎีใหม่ประยุกต์สู่ “โคก หนอง นา โมเดลซึ่งได้กำชับให้มีการดำเนินการอย่างโปร่งใส ตรวจสอบได้ เพื่อให้เกิดประโยชน์สูงสุดต่อประชาชนอย่างแท้จริง พร้อมชื่นชมทุกภาคส่วน ทั้งภาครัฐ ภาคเอกชนและประชาชนกลุ่มเป้าหมาย ที่ได้ให้ความร่วมมือกันดำเนินการตามนโยบายของรัฐบาล เป็นอย่างดี ร่วมกัน พลิกโฉมประเทศไทยทำให้เกิดการพัฒนาขึ้นอย่างเป็นรูปธรรม และยั่งยืน ประชาชนมีความรู้ มีกิน มีใช้ แม้ในห้วงสถานการณ์วิกฤตนี้
--------------------
วันพุธที่ 23 มิถุนายน 2564
“บิ๊กป้อม” ไฟเขียวบอร์ดกองทุนดีอีตั้งคณะทำงาน พิจารณา 649 โครงการขอรับทุนปี 64 วงเงิน 3 พันล้าน
“บิ๊กป้อม” ไฟเขียวบอร์ดกองทุนดีอีตั้งคณะทำงาน พิจารณา 649 โครงการขอรับทุนปี 64 วงเงิน 3 พันล้าน
“พล.อ.ประวิตร”ประธานบอร์ดกองทุนดีอีไฟเขียวตั้งคณะทำงานพิจารณาโครงการขอรับทุนปี64วงเงินงบประมาณ3พันล้านบาทผู้สนใจยื่นคำขอรับทุนอย่างคึกคักถึง649โครงการ
วันนี้(23มิถุนายน2564)พล.อ.ประวิตรวงษ์สุวรรณรองนายกรัฐมนตรีเป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม(บอร์ดกองทุนดีอี)ครั้งที่2/2564โดยมีนายชัยวุฒิธนาคมานุสรณ์รมว.ดิจิทัลเพื่อเศรษฐกิจและสังคม(ดีอีเอส) นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส) นางวรรณพรเทพหัสดินณอยุธยาเลขาธิการคณะกรรมการดิจิทัลเพื่อเศรษฐกิจและสังคมแห่งชาติและคณะกรรมการผู้ทรงคุณวุฒิเข้าร่วมประชุมณตึกบัญชาการ1ทำเนียบรัฐบาล
พล.อ.ประวิตรกล่าวว่าในที่ประชุมวันนี้ได้รับทราบผลดำเนินงานของกองทุนพัฒนาดิจิทัลเพื่อเศรษฐกิจและสังคมและการปิดรับข้อเสนอโครงการหรือกิจกรรมของกองทุนพัฒนาดิจิทัลเพื่อเศรษฐกิจและสังคม(กองทุนดีอี)ประจำปีงบประมาณพ.ศ. 2564ครั้งที่1ภายใต้กรอบวงเงินงบประมาณ3,000ล้านบาทซึ่งครบกำหนดปิดรับข้อเสนอไปเมื่อวันที่31พฤษภาคม2564มีหน่วยงานและผู้สนใจยื่นคำขอรับทุนฯเข้ามาจำนวน649โครงการ
ทั้งนี้ที่ประชุมได้ให้ความเห็นชอบโครงการเพื่อเสนอขอรับการสนับสนุนเพิ่มเติมจำนวน2โครงการได้แก่1.โครงการศึกษาและพัฒนาทักษะทางสังคม(Soft Skills)และทักษะดิจิทัล(Digital Skill)เพื่อรองรับการพัฒนาแห่งอนาคตภายใต้กรอบความร่วมมือระหว่างประเทศและ2.โครงการศึกษาแนวทางการส่งเสริมและสนับสนุนการเข้าถึงและใช้ประโยชน์จากการใช้เทคโนโลยีดิจิทัลสำหรับคนพิการของสำนักงานคณะกรรมการดิจิทัลเพื่อเศรษฐกิจและสังคมแห่งชาติ
ด้านนางวรรณพรเทพหัสดินณอยุธยาเลขาธิการคณะกรรมการดิจิทัลเพื่อเศรษฐกิจและสังคมแห่งชาติ(สดช.)กล่าวว่าที่ประชุมวันนี้ยังได้เห็นชอบให้แต่งตั้งคณะทำงานได้แก่คณะทำงานวิเคราะห์โครงการหรือกิจกรรมฯตามประกาศเปิดรับทุนปี2564จำนวน5คณะย่อยและคณะทำงานพิจารณากลั่นกรองโครงการสำหรับการขับเคลื่อนยุทธศาสตร์5Gของประเทศไทยและเห็นชอบ(ร่าง)หลักเกณฑ์การอนุมัติค่าใช้จ่ายอื่นๆตามมาตรา26 (6)แห่งพระราชบัญญัติการพัฒนาดิจิทัลเพื่อเศรษฐกิจและสังคมพ.ศ. 2560ของกองทุนพัฒนาดิจิทัลเพื่อเศรษฐกิจและสังคมสำหรับพิจารณาอนุมัติค่าใช้จ่ายตามมาตรา26 (6)ให้เป็นไปอย่างชัดเจน
มีประสิทธิภาพและก่อให้เกิดประโยชน์ต่อการพัฒนาดิจิทัลเพื่อเศรษฐกิจและสังคมก่อนเสนอคณะกรรมการดิจิทัลเพื่อเศรษฐกิจและสังคมแห่งชาติให้ความเห็นชอบต่อไป”นางวรรณพรกล่าวทิ้งท้าย
************
วันอาทิตย์ที่ 12 ธันวาคม 2564
กบข. จับตาการประชุม Fed กลางเดือน ธ.ค. นี้ คาดขึ้นอัตราดอกเบี้ยเร็วขึ้น หวังลดเงินเฟ้อที่อยู่ในระดับสูง
กบข. จับตาการประชุม Fed ในช่วงกลางเดือน ธ.ค. นี้ คาดปรับท่าทีผ่อนคันเร่งเร็วขึ้น จบ taper เร็วขึ้น ตามด้วยขึ้นอัตราดอกเบี้ยประมาณ 2 ครั้งในปีหน้า กดดันด้วยอัตราเงินเฟ้อระดับสูง
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า สถานการณ์อัตราเงินเฟ้อในหลายประเทศอยู่ในระดับสูงและสูงกว่าประมาณการอย่างต่อเนื่องโดยเฉพาะเหตุจากอุปสงค์ส่วนเกินในสหรัฐฯ และกดดันให้ธนาคารกลางสหรัฐฯ (Fed) ลดความผ่อนคลายนโยบายการเงิน (tapering) และเปลี่ยนเป็นตึงตัว (tightening) เร็วขึ้น ซึ่งในช่วงกลางเดือนธันวาคมนี้ (วันที่ 14-15) จะมีการประชุมของคณะกรรมการนโยบายการเงินของธนาคารกลางสหรัฐฯ (FOMC) กบข. ได้มีการติดตามการประชุมอย่างใกล้ชิด และมองว่า Fed จะปรับท่าทีเป็นเข้มงวด (hawkish) มากขึ้น สอดคล้องกับท่าทีของนาย Jerome Powell ประธาน Fed ในการแถลงการณ์สภาวะเศรษฐกิจต่อคณะกรรมาธิการการธนาคารประจำวุฒิสภาเมื่อวันที่ 1 ธันวาคมที่ผ่านมา ทั้งนี้คาดว่า Fed มีแนวโน้มที่จะดำเนินการ taper เร็วขึ้นเป็นมากกว่า 15 พันล้านดอลลาร์ต่อเดือน ทำให้ QE สิ้นสุดลงระหว่างไตรมาสที่ 2 ของปี 2022 ตามด้วยการเพิ่มอัตราดอกเบี้ยประมาณ 2 ครั้งในช่วงครึ่งหลังของปีเดียวกัน นอกจากนี้ ธนาคารกลางของประเทศอื่นที่สำคัญ เช่น สหราชอาณาจักร แคนาดา และออสเตรเลีย ต่างมีท่าทีหยุดการผ่อนคลายหรือปรับเป็นเข้มงวดเพิ่มขึ้นเนื่องจากอัตราเงินเฟ้อระดับสูงด้วยเช่นกัน
โดยในเดือนตุลาคมที่ผ่านมา อัตราเงินเฟ้อผู้บริโภคทั่วไป (headline CPI) ของสหรัฐฯ แตะระดับ 6.2% สูงกว่าที่ Bloomberg Consensus ได้คาดการณ์ที่ 5.9% โดยปรับสูงขึ้นตามลำดับและมากกว่าประมาณการโดยทั่วไปนับตั้งแต่ช่วงไตรมาสที่ 2 ของปีนี้ ประกอบกับในช่วงต้นเดือนธันวาคมที่ผ่านมา ตลาดซื้อขายล่วงหน้า (Futures) ของพันธบัตรรัฐบาลสหรัฐได้ประเมินว่า Fed จะขึ้นอัตราดอกเบี้ยนโยบายถึงเกือบ 3 ครั้งภายในปีหน้า
ทั้งนี้ กบข. คาดว่า อัตราเงินเฟ้อในระดับสูงจะมีความยืดเยื้ออีกนานแค่ไหนอย่างไร เราน่าจะได้เห็นภาพที่ชัดเจนมากขึ้นในระยะถัดไป หรือเข้าสู่ปีหน้า 1) การพิจารณารวมถึงการปรับสมดุลระหว่างอุปสงค์ส่วนเกินและอุปทานส่วนขาดในภาคส่วนต่าง ๆ ของเศรษฐกิจ อนึ่ง อุปสงค์ส่วนเกินที่เป็นตัวเร่ง Fed มากกว่าอุปทานส่วนขาดนั้นยังคงส่งสัญญาณต่อไปในหลายตัวเลขเศรษฐกิจ เช่น ยอดค้าปลีก ยอดคำสั่งซื้อสินค้าไม่คงทน เป็นต้น อีกทั้ง 2) ความไม่แน่นอนจากการกลายพันธุ์ของ Covid โดยเฉพาะสายพันธุ์ Omicron ที่อาจมีผลให้ supply disruptions ยาวนานยิ่งขึ้น
ในด้านการลงทุน กบข. มองว่าต้องให้ความสำคัญมากขึ้นต่อการถือครองสินทรัพย์และการปรับการจัดสรรพอร์ตการลงทุนที่สามารถช่วยป้องกันความเสี่ยงอัตราเงินเฟ้อได้ ได้แก่ สินค้าโภคภัณฑ์ อาทิ ทองแดง เป็นต้น ซึ่งเหมาะสมต่อภาวะที่อัตราเงินเฟ้อผู้ผลิตของจีนอยู่ในระดับสูง หุ้นกลุ่มที่ได้รับผลบวกจากราคาสินค้าโภคภัณฑ์ ส่วนด้านตราสารหนี้ เน้นกลยุทธ์ที่รองรับการปรับขึ้นของอัตราดอกเบี้ยระยะสั้นและกลาง
วันอังคารที่ 5 ตุลาคม 2564
ปลัด สธ.กำชับทุกพื้นที่ติดตามสถานการณ์น้ำท่วมใกล้ชิด หลังมรสุมมีกำลังแรงขึ้น
ปลัดกระทรวงสาธารณสุขเผยโรงพยาบาลส่งเสริมสุขภาพตำบลได้รับผลกระทบจากน้ำท่วมเพิ่ม 4 แห่งในพระนครศรีอยุธยา 2 แห่ง ขอนแก่น และสระบุรี จังหวัดละ 1 แห่ง ภาพรวมได้รับผลกระทบ 99 แห่ง ส่วนใหญ่เปิดให้บริการได้ ดูแลประชาชนและผู้ประสบภัยแล้ว 1.17 แสนราย
ปลัดกระทรวงสาธารณสุขเผยโรงพยาบาลส่งเสริมสุขภาพตำบลได้รับผลกระทบจากน้ำท่วมเพิ่ม 4 แห่งในพระนครศรีอยุธยา 2 แห่ง ขอนแก่น และสระบุรี จังหวัดละ 1 แห่ง ภาพรวมได้รับผลกระทบ 99 แห่ง ส่วนใหญ่เปิดให้บริการได้ ดูแลประชาชนและผู้ประสบภัยแล้ว 1.17 แสนราย พร้อมกำชับทุกพื้นที่เฝ้าระวังติดตามสถานการณ์ หลังมรสุมเริ่มมีกำลังแรงขึ้นอีก
วันนี้ (5 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ถึงการติดตามผลกระทบสถานการณ์น้ำท่วมจากพายุ “เตี้ยนหมู่” ว่า ปัจจุบันยังคงมีสถานการณ์น้ำท่วมในพื้นที่ 18 จังหวัด 80 อำเภอ477 ตำบล และ 2,385 หมู่บ้าน รวมได้รับผลกระทบจำนวน 104,491 ครัวเรือน โดย จ.พระนครศรีอยุธยา ได้รับผลกระทบมากที่สุด 22,959 ครัวเรือน ส่วนผู้บาดเจ็บมี 53 ราย เสียชีวิต 30 ราย และสูญหาย 1 ราย ดำเนินการจัดตั้งศูนย์พักพิง 47 ศูนย์ใน 5 จังหวัด ดูแลผู้ประสบภัยแล้วจำนวน 3,173 ราย สำหรับสถานบริการสาธารณสุขได้รับผลกระทบเพิ่มขึ้นอีก 4 แห่ง ได้แก่ โรงพยาบาลส่งเสริมสุขภาพตำบลแคออก อ.บางไทร จ.พระนครศรีอยุธยา,โรงพยาบาลคลองตะเคียน อ.เมือง จ.พระนครศรีอยุธยา, โรงพยาบาลส่งเสริมสุขภาพตำบลละว้า อ.บ้านไผ่ จ.ขอนแก่น และโรงพยาบาลส่งเสริมสุขภาพตำบลเชิงราก อ.เสาไห้ จ.สระบุรี ขณะนี้มีสถานบริการรับผลกระทบรวม 99 แห่ง ส่วนใหญ่ยังเปิดให้บริการได้ 64 แห่ง เปิดบริการบางส่วน 7 แห่ง และปิดบริการ 28 แห่ง โดยส่งผู้ป่วยไปดูแลรักษาต่อยังโรงพยาบาลอื่นแล้ว
สำหรับการดูแลช่วยเหลือประชาชนและผู้ประสบภัย ได้ส่งทีมปฏิบัติการด้านการแพทย์รวม 151 ทีมลงพื้นที่ได้รับผลกระทบ 17 จังหวัด ให้บริการประชาชนแล้ว 117,270 ราย ประกอบด้วย เยี่ยมบ้าน 32,012 ราย แจกยาชุดน้ำท่วม 24,231 ราย ตรวจรักษา 15,839 ราย การให้สุขศึกษา 25,680 ราย ประเมินสุขภาพจิต 19,507 ราย และส่งต่อรักษา 1 ราย ทั้งนี้ การเจ็บป่วยที่พบจากการตรวจรักษา ส่วนใหญ่มีอาการน้ำกัดเท้า 10,392 ราย รองลงมา คือ แพ้ ผื่นคัน 2,954 ราย และอาการระบบทางเดินหายใจ 923 ราย และประเมินพบภาวะเครียดระดับมากขึ้นไป 10 ราย ทั้งหมดได้รับการดูแลตามมาตรฐาน
นายแพทย์เกียรติภูมิกล่าวต่อว่า กรมอุตุนิยมวิทยาคาดการณ์สภาพอากาศในรอบ 24 ชั่วโมง พบว่า มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย เริ่มมีกำลังแรงขึ้น ทำให้ประเทศไทยมีฝนฟ้าคะนองและฝนตกหนักบางแห่งในภาคใต้ จึงขอให้หน่วยงานสาธารณสุขทุกพื้นที่ติดตามเฝ้าระวังสถานการณ์และผลกระทบโรคและภัยสุขภาพที่อาจจะเกิดขึ้นอย่างใกล้ชิด เตรียมอาคารสถานที่และครุภัณฑ์ในพื้นที่ที่มีความเสี่ยงได้รับผลกระทบ และสำรองยา เวชภัณฑ์ และอุปกรณ์ทางการแพทย์ให้เพียงพอต่อการให้บริการ รวมถึงจัดสถานที่สำรองหรือจัดตั้งโรงพยาบาลสนามเมื่อจำเป็น
*********************************** 5 ตุลาคม 2564
วันจันทร์ที่ 9 สิงหาคม 2564
กระทรวงยุติธรรม เปิดโอกาสให้เกษตรกรที่ได้รับผลกระทบจากโควิด-19 และไม่สามารถชำระหนี้ได้ตามกำหนด เข้าร่วมโครงการไกล่เกลี่ยหนี้
....
โครงการ "บังคับคดีร่วมใจไกล่เกลี่ยช่วยเหลือเกษตรกรถูกยึดทรัพย์จำนอง" จัดขึ้นระหว่างวันที่ 1 ก.ค. - 15 ก.ย. 64 ณ ศูนย์ไกล่เกลี่ยข้อพิพาท กรมบังคับคดี /สำนักงานบังคับคดีจังหวัด /สาขาทั่วประเทศ รวม 116 แห่ง
.
ลูกหนี้เกษตรกรที่กำลังประสบปัญหาหนี้สิน สามารถยื่นคำร้องขอไกล่เกลี่ยข้อพิพาทได้www.led.go.thและขอไกล่เกลี่ยข้อพิพาทออนไลน์ผ่านแอปพลิเคชัน Session call
.
สอบถามเพิ่มเติม โทร. 0 2881 4840 , 0 2887 5072 หรือสายด่วนกรมบังคับคดี 1111 กด 79 และสำนักงานบังคับคดีทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 25 กุมภาพันธ์ 2565
ศบค.รับทราบมาตรการเปิดเรียน on site กรณีพบผู้ติดเชื้อโควิด-19
วันพฤหัสบดีที่ 24 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.รับทราบมาตรการเปิดเรียน on site กรณีมีนักเรียน ครู หรือบุคลากรติดเชื้อโควิด-19 โดยให้สถานศึกษาร่วมกับหน่วยบริการสาธารณสุขและคณะกรรมการโรคติดต่อจังหวัด พิจารณาจัดทำ School isolation ตามแนวทาง Sand box safety zone แก่ผู้ติดเชื้อ กลุ่มผู้สัมผัสเสี่ยงสูง หากอยู่ใน รร.ประจำ ให้จัดทำ Quarantine zone ตามแนวทาง Sand box safety zone ส่วน รร.ไป-กลับ ให้แยกกักตัวที่บ้านเป็นเวลา 7 วัน ติดตามอาการอีก 3 วันโดยมีการตรวจหาเชื้อในวันที่ 5-6 และวันที่ 10 นับจากวันที่สัมผัสผู้ติดเชื้อ แต่หากมีอาการป่วยให้ตรวจหาเชื้อทันที ส่วนกลุ่มผู้สัมผัสเสี่ยงต่ำ ให้เรียน on site ตามปกติ สังเกตอาการ และประเมินความเสี่ยงตนเองตามแนวทาง Thai Save Thai
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 4 สิงหาคม 2565
​Public warned not to buy COVID-19 medicine without prescription
​Public warned not to buy COVID-19 medicine without prescription
August 4, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha made a warning to the public not to buy Covid-19 drug without medical consultation/prescription, as it can be dangerous to their health. The Department of Health was reported on the online sales of Molnupiravir, and notified the police for further investigation and prosecution to ensure public safety. The Prime Minister affirmed sufficiency of COVID-19 medicines and medical supplies in Thai public health system, and called for the people to comply with the instruction and advice of Ministry of Public Health. COVID-19 medicines should only be taken as necessary upon the doctor’s judgment. Not all the infected patients will be prescribed with the medicine. Those who found themselves infected may call the Hotline 1330 to inform their symptoms for medical assessment. If they need medication, Covid-19 drug will be sent directly to their home.
As of today (August 4, 2022), a total of 2,166 new confirmed cases is reported, all of which were found domestically. The total of 29 deaths and 2,700 recoveries were reported with 21,377 active cases. From January 1, 2022, cumulative number of cases are 2,375,290, and cumulative number of recoveries, 2,377,362. There are 905 active case patients who have developed pneumonia.
วันอาทิตย์ที่ 19 ธันวาคม 2564
ดีอีเอส เผยสัปดาห์แรก ธ.ค. ซื้อของออนไลน์ราคาเกินหมื่นยอดร้องเรียนมูลค่าทะลุ 7 แสนบาท
ดีอีเอส เผยสัปดาห์แรก ธ.ค. ซื้อของออนไลน์ราคาเกินหมื่นยอดร้องเรียนมูลค่าทะลุ 7 แสนบาท
“เนวินธุ์”ผู้ช่วยรมว.ดีอีเอสเผยยอดร้องเรียนปัญหาเว็บไซต์ผิดกฎหมายผ่าน1212 OCCสัปดาห์แรกธ.ค. 64ปัญหาซื้อขายออนไลน์ยังนำโดยสินค้าราคาเกินหมื่นพบ16เรื่องมูลค่าความเสียหายรวมกว่า7แสนบาท
นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าผลการดำเนินงานของศูนย์ช่วยเหลือและจัดการปัญหาออนไลน์1212 OCCในรอบสัปดาห์แรกของเดือนธ.ค.นี้(3-9ธ.ค. 64)มีจำนวนการร้องเรียนทั้งสิ้น1,547เรื่องโดยอันดับ1ยังเป็นปัญหาซื้อขายทางออนไลน์1,185เรื่อง รองลงมาได้แก่ปัญหาเว็บไซต์ผิดกฎหมาย230เรื่องปัญหาภัยคุกคามไซเบอร์16เรื่องข้อสงสัยด้านกฎหมายไอซีที8เรื่องและปัญหาอื่นๆ/สอบถามข้อสงสัย108เรื่อง
โดยพบว่าการร้องเรียนปัญหาซื้อขายทางออนไลน์ในส่วนของสินค้าที่มีมูลค่ามากกว่า10,000บาทขึ้นไปมีจำนวนเรื่องร้องเรียน16เรื่องรวมเป็นมูลค่าความเสียหาย711,069บาทประเภทสินค้าที่มีมูลค่าความเสียหายสูงสุดอยู่ที่168,000บาทเป็นสินค้าในกลุ่มอุปกรณ์ไอที(หูฟัง)ตามมาด้วยแฟชั่น(แบรนด์เนม)และของใช้ในบ้าน
ขณะที่เว็บไซต์ผิดกฎหมายมีการร้องเรียนประเด็นหลักๆได้แก่เว็บที่มีเนื้อหาหมิ่นเบื้องสูงจำนวน124เรื่องตามมาด้วยการสอบถาม/ขอคำปรึกษา/คำแนะนำโดยส่วนใหญ่สอบถามเรื่องเกี่ยวกับเงินกู้นอกระบบแอปเงินกู้ออนไลน์เป็นต้นรวมจำนวน88เรื่องและโทรร้องเรียนปัญหาการพนัน/หลอกลวงให้โอนเงินทางอีเมล์15เรื่อง
“กรณีที่ประชาชนผู้บริโภคพบปัญหาจากการซื้อขายสินค้าออนไลน์มีปัญหาในการใช้งานออนไลน์หรือพบเนื้อหาข้อความที่ไม่ถูกต้องในโลกออนไลน์/โซเชียลสามารถร้องเรียนขอคำปรึกษาหรือแจ้งเบาะแสเข้ามาได้ทางศูนย์ฯจะประสานงานไปยังหน่วยงานที่เกี่ยวข้องเพื่อร่วมแก้ปัญหาโดยเร็วที่สุดโดยสามารถติดต่อเราได้ผ่านช่องทางดังนี้สายด่วนโทร. 1212อีเมล์1212@mdes.go.thเว็บไซต์1212OCC.comเพจเฟซบุ๊ก:ข้อมูลข่าวสาร1212 OCCและสำนักงานสถิติจังหวัดทั่วประเทศ”นายเนวินธุ์กล่าว
************
วันอังคารที่ 29 มิถุนายน 2564
กรมการขนส่งทางราง กระทรวงคมนาคม เร่งสร้างภูมิคุ้มกันหมู่
หวังสร้างความเชื่อมั่นให้ผู้ใช้บริการระบบขนส่งทางราง
จากนโยบายของรัฐบาลที่ได้กำหนดให้การฉีดวัคซีนเป็นวาระแห่งชาติ เพื่อสร้างความมั่นใจ และควบคุมป้องกันการแพร่ระบาดของไวรัสโควิด – 19 ในระยะยาว กรมการขนส่งทางราง และหน่วยงานผู้ให้บริการในระบบขนส่งทางรางทุกระบบ (รฟม. และ BEM , BTS , รฟท. และ รฟฟท.) พร้อมใจกันส่งเจ้าหน้าที่ และบุคลากรทุกส่วนงานเข้ารับการฉีดวัคซีนป้องกันไวรัสโควิด-19 โดยทางด้านกรมการขนส่งทางราง (ขร.) มีจำนวนเจ้าหน้าที่ที่เข้ารับการฉีดวัคซีนครบ 100% และจากรายงานผลการฉีดวัคซีนของกระทรวงคมนาคม และรายงานผลการฉีดวัคซีนจากหน่วยงานต่างๆ ในระบบขนส่งทางราง พบว่า เจ้าหน้าที่และบุคลากรของหน่วยงานผู้ให้บริการในระบบขนส่งทางราง จำนวนกว่า 15,000 คน ได้รับการฉีดวัคซีนป้องกันไวรัสโควิด-19 แล้ว
การเข้ารับการฉีดวัคซีนในครั้งนี้ หน่วยงานผู้ให้บริการในระบบขนส่งทางรางทุกระบบได้คำนึงถึงความปลอดภัยของผู้โดยสารเป็นหลัก จึงมุ่งหวังให้เกิดการสร้างภูมิคุ้มกันหมู่ ตามมาตรการป้องกันการแพร่ระบาดไวรัสโควิด-19 ที่ยังคงแพร่ระบาดอย่างต่อเนื่อง และเพื่อเป็นการสร้างความเชื่อมั่น เพิ่มความมั่นใจ และสร้างความปลอดภัยในการให้บริการผู้โดยสารในระบบขนส่งทางรางให้ได้มากที่สุด ทั้งนี้ เป้าหมายสำคัญคือการให้ประชาชนทุกคนเดินทางด้วยระบบขนส่งทางรางอย่างปลอดภัย ห่างไกลโควิด
วันศุกร์ที่ 29 ตุลาคม 2564
รมต. นร. นายอนุชา นำถุงยังชีพสำนักนายกฯ  ลงเรือเยี่ยมผู้ประสบภัยในพื้นที่กงไกรลาศ  ย้ำภาครัฐช่วยเหลือเต็มที่
รมต. นร. นายอนุชา นำถุงยังชีพสำนักนายกฯ  ลงเรือเยี่ยมผู้ประสบภัยในพื้นที่กงไกรลาศ  ย้ำภาครัฐช่วยเหลือเต็มที่
วันนี้ (29 ตุลาคม 2564) เวลา 13.00 น. นายอนุชา นาคาศัย รัฐมนตรีประจำสำนักนายกรัฐมนตรี นำคณะประกอบด้วย นายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี นายชนะศักดิ์ อัตถาวงศ์ ที่ปรึกษารัฐมนตรีประจำสำนักนายกรัฐมนตรี นายเบญจพล นาคประเสริฐ ผู้อำนวยการสำนักงานกองทุนหมู่บ้านและชุมชนเมืองแห่งชาติ ดร.พรรณสิริ กุลนาถศิริ ส.ส.สุโขทัย เขต 1 นายชูศักดิ์ คีรีมาศทอง ส.ส.สุโขทัย เขต 2 และนายภูดิท อินสุวรรณ์ ส.ส.พิจิตร เขต 2 นายอนุชา น้อยวงศ์ ส.ส.พิษณุโลก เขต 3 ลงพื้นที่ตรวจเยี่ยมนำกำลังใจจากท่านนายกฯ พร้อมมอบถุงยังชีพให้สมาชิกผู้ประสบอุทกภัย ณ กองทุนหมู่บ้านเหนือ หมู่ที่ 12 ต.กง อ.กงไกรลาศ จ.สุโขทัย ซึ่งเป็นพื้นที่เกาะที่น้ำผ่านเป็นพื้นที่ลุ่ม ที่น้ำท่วมขังมาไม่ต่ำกว่า 1 เดือน ทำให้มีปริมาณน้ำเป็นจำนวนมาก ทั้งนี้ได้กล่าวให้กำลังประชาชนว่า การลงพื้นที่ครั้งนี้ได้นำความห่วงใยของ พลเอก ประยุทธ์ จันทร์โอชา นายกรัฐมนตรี มาส่งมอบให้พี่น้องประชาชนผู้ประสบภัย และขอเป็นกำลังใจให้ผ่านวิกฤติครั้งนี้ไปได้อย่างปลอดภัยทุกคน พร้อมกำชับคณะผู้บริหาร และ ส.ส.ในพื้นที่ดูแลและให้ความช่วยเหลืออย่างใกล้ชิด
จากนั้นคณะของรัฐมนตรีประจำสำนักนายกรัฐมนตรีได้เดินทางต่อไปยังวัดกงไกรลาศ เข้าสักการะหลวงพ่อโตวิหารลอย และได้ลงเรือเยี่ยมบ้านเรือนประชาชนผู้ประสบภัยพร้อมมอบถุงยังชีพ ประชาชนที่บริเวณสะพานเกาะกง (ที่ว่าการอำเภอกงไกรลาศเก่า) ก่อนเดินทางกลับ
วันพุธที่ 26 มกราคม 2565
กรมเจ้าท่า ลงพื้นที่ร่วมประชุมประเมินสถานการณ์ กรณีเหตุการณ์น้ำมันดิบรั่วไหล บริเวณมาบตาพุด จังหวัดระยอง
...
วันที่ 26 มกราคม 2564 เวลา 10.00 น. นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย ลงพื้นที่ร่วมประชุมประเมินสถานการณ์ ร่วมกับนายชาญนะ เอี่ยมแสง ผู้ว่าราชการจังหวัดระยอง พร้อมด้วยนายโสภณ ทองดี อธิบดีกรมทรัพยากรทางทะเลและชายฝั่ง นายอรรถพล เจริญชันษา อธิบดีกรมควบคุมมลพิษ พล.ต.ต.วรา เวชชาภินันท์ ผู้บังคับการตำรวจภูธรจังหวัดระยอง และหน่วยงานที่เกี่ยวข้อง ณ ท่าเทียบเรือตำบลบ้านเพ กรณีเหตุการณ์น้ำมันดิบรั่วไหล จำนวนประมาณ 120,000 ลิตร ของบริษัท สตาร์ ปิโตรเลียม รีไฟน์นิ่ง จำกัด ขณะทำการขนส่งน้ำมัน
ในบริเวณมาบตาพุด จังหวัดระยอง จุดเกิดเหตุ คือ บริเวณทุ่นรับน้ำมันดิบกลางทะเล (SPM) ละติจูด 12 องศา 29.3 ลิปดาเหนือ ลองติจูด 101 องศา 11.76 ลิปดาตะวันออก ซึ่งเกิดเหตุเมื่อเวลา 21.06 น. ของวันที่ 25 มกราคม 2565 นั้น
ทั้งนี้ การลงพื้นที่มาบตาพุด จังหวัดระยอง กรมเจ้าท่าพร้อมด้วยหน่วยงานต่างๆ ได้แก่ กรมทรัพยากรทางทะเลและชายฝั่ง กรมควบคุมมลพิษ สมาคม IESG นำโดย ผู้ว่าราชการจังหวัดระยอง ได้บูรณาการปฏิบัติงานร่วมกันในการแก้ไขและยับยั้งการรั่วไหลแพร่กระจายของน้ำมันดิบ ไม่ให้แพร่กระจายไปยังชายหาด หรือบริเวณที่มีประชาชนอาศัยอยู่ เพื่อป้องกันผลกระทบทางด้านสิ่งแวดล้อม มีการใช้เรือ 8 ลำฉีดพ่นน้ำยาขจัดคราบน้ำมันมีการนำใช้เฮลิคอปเตอร์บินขึ้นโปรยสาร Dispersant ลงบนพื้นผิวทะเล เพื่อเร่งขจัดคราบให้สลายตัวโดยเร็วที่สุด กรมเจ้าท่า โดยสำนักงานเจ้าท่าภูมิภาค สาขาระยอง มีการออกคำสั่งระงับใช้งานทุ่นเทียบเรือ Single Point Mooring (SPM) ของบริษัท สตาร์ ปิโตรเลียม รีไฟน์นิ่ง จำกัด จนกว่าจะมีการแก้ไข ตรวจสอบความแข็งแรงมั่นคง และความพร้อมของท่อขนส่งน้ำมันใต้น้ำให้อยู่ในสภาพที่สมบูรณ์ 100% และประกาศกรมเจ้าท่า ฉบับที่ 4/2565 แจ้งเตือนให้ผู้เดินเรือระมัดระวังการเดินเรือ บริเวณทุ่นท่าเทียบเรือ SPM จังหวัดระยอง ทั้งนี้ ทางบริษัท สตาร์ ปิโตรเลียม รีไฟน์นิ่ง จำกัด จะดำเนินการเร่งขจัดคราบน้ำมันให้แล้วเสร็จ
วันจันทร์ที่ 27 มิถุนายน 2565
ไอแบงก์ เชิญชวนนักเรียนนักศึกษาเปิดบัญชีเงินฝากอุ่นใจวัยเรียน… ตั้งแต่ต้นปี 2565 จ่ายผลตอบแทนสูงกว่าที่คาดไว้
ไอแบงก์ปลูกฝังการออมด้วยบัญชีเงินฝากอุ่นใจวัยเรียน เงินฝากสำหรับเด็กที่ผู้ปกครองต้องการออมเพื่ออนาคตลูกหลานและปลูกฝังให้รักการออมตั้งแต่เด็ก สามารถเปิดบัญชีขั้นต่ำ 1 บาท ตั้งแต่ต้นปี 2565 ธนาคารจ่ายผลตอบแทนให้ผู้ฝากสูงกว่าที่คาดไว้
ธนาคารอิสลามแห่งประเทศไทย (ไอแบงก์) ปลูกฝังการออมด้วยบัญชีเงินฝากอุ่นใจวัยเรียน เงินฝากสำหรับเด็กที่ผู้ปกครองต้องการออมเพื่ออนาคตลูกหลานและปลูกฝังให้รักการออมตั้งแต่เด็ก สามารถเปิดบัญชีขั้นต่ำ 1 บาท ตั้งแต่ต้นปี 2565 ธนาคารจ่ายผลตอบแทนให้ผู้ฝากสูงกว่าที่คาดไว้
บัญชีเงินฝากอุ่นใจวัยเรียน เป็นเงินรับฝากตามหลักการมุฎอเราะบะฮ์ (หลักการร่วมลงทุน) ผู้ฝากสามารถเปิดบัญชีตั้งแต่ 1 บาทขึ้นไป ฝากได้สูงสุดไม่จำกัดวงเงินและจำนวนครั้งในการฝาก โดยคุณสมบัติผู้ฝากต้องเป็นบุคคลธรรมดา อายุไม่เกิน 20 ปี หากอายุยังไม่ถึง 7 ปี ให้ใช้ชื่อผู้ปกครองในการเปิดบัญชี โดยใช้เป็นบัญชีเพื่อและในใบคำขอเปิดบัญชีให้เป็นข้อมูลและลงลายมือชื่อโดยผู้ปกครอง กรณีอายุตั้งแต่ 7 ปีขึ้นไป ให้ใช้ชื่อเด็กในการเปิดบัญชีโดยผู้ปกครองต้องเซ็นหนังสือยินยอม และผู้ฝากที่อายุครบ 15 ปีบริบูรณ์ (มีบัตรประจำตัวประชาชน) ไม่ต้องให้ผู้ปกครองเซ็นหนังสือยินยอม ผู้ฝากสามารถถอนเงินได้ตลอดเวลาที่เคาน์เตอร์สาขาของธนาคาร และหากต้องการทำบัตรเอทีเอ็มผู้ฝากสามารถทำบัตรและถอนเงินผ่านตู้เอทีเอ็มได้ เมื่อผู้ฝากมีอายุตั้งแต่ 20 ปี ขึ้นไป ทั้งนี้ ยกเว้นค่าธรรมเนียมในการทำบัตรเอทีเอ็มในปีแรกสำหรับบัตรเอทีเอ็มบัตรเงิน
สำหรับการจ่ายผลตอบแทนบัญชีเงินรับฝากของธนาคาร กรณีเป็นเงินรับฝากตามหลักมุฎอเราะบะฮ์ หรือเงินฝากเพื่อการลงทุน ธนาคารจะประกาศสัดส่วนการแบ่งผลตอบแทนระหว่างลูกค้ากับธนาคารอย่างชัดเจน โดยบัญชีเงินฝากอุ่นใจวัยเรียน ธนาคารประกาศสัดส่วนการแบ่งผลตอบแทนระหว่างลูกค้ากับธนาคารตั้งแต่วันที่ 16 มิถุนายน 2563 อยู่ที่ 25 : 75 (ลูกค้า : ธนาคาร) และแจ้งผลตอบแทนที่คาดว่าจะได้รับอยู่ที่ร้อยละ 0.60 ต่อปี อย่างไรก็ตาม จากการติดตามการจ่ายผลตอบแทนในทุกวันที่ 16 ของเดือน จะเห็นว่าตั้งแต่เดือน ม.ค. 2565 ธนาคารประกาศจ่ายผลตอบแทนสูงกว่าอัตราที่คาดไว้อย่างต่อเนื่อง
เดือน / ปี 2565 อัตราผลตอบแทนที่คาดว่าจะได้รับ (ร้อยละ/ปี) อัตราผลตอบแทนที่ธนาคารประกาศจ่ายรายเดือน(ร้อยละ/ปี)
มกราคม     0.60       1.38
กุมภาพันธ์          0.67
มีนาคม          1.17
เมษายน           0.95
พฤษภาคม          0.73
ธนาคารจึงอยากเชิญชวนนักเรียนนักศึกษา ตลอดจนผู้ปกครอง มาเปิดบัญชีเงินฝากอุ่นใจวัยเรียน กันได้ตั้งแต่วันนี้เป็นต้นไป
ผู้สนใจสามารถเปิดบัญชีได้ที่ ไอแบงก์ ทุกสาขาทั่วประเทศ หรือ สอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากำไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคำเรียกแทนดอกเบี้ย แต่มาจากหลักการที่ใช้ในการทำธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คำนวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ำกว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกำหนดการฝาก
วันศุกร์ที่ 8 เมษายน 2565
“บิ๊กป้อม” ประชุม กมช.ย้ำนโยบายความร่วมมือใน-ตปท.รับการโจมตีทางไซเบอร์
“บิ๊กป้อม” ประชุม กมช.ย้ำนโยบายความร่วมมือใน-ตปท.รับการโจมตีทางไซเบอร์
“พล.อ.ประวิตร”ประธานประชุมกมช.เร่งขับเคลื่อนการสร้างความตระหนักตื่นตัวหนุนผนึกความร่วมมือกับองค์กรทั้งในและต่างประเทศลดความเสี่ยงและรับมือการโจมตีทางไซเบอร์ที่มีมากขึ้น
วันนี้(7เม.ย. 65)พล.อ.ประวิตรวงษ์สุวรรณรองนายกรัฐมนตรีเป็นประธานการประชุมคณะกรรมการการรักษาความมั่นคงปลอดภัยไซเบอร์แห่งชาติ(กมช.)ผ่านสื่ออิเล็กทรอนิกส์โดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)และพล.อ.ชัยชาญช้างมงคลรัฐมนตรีช่วยว่าการกระทรวงกลาโหมเข้าร่วมประชุม
พล.อ.ประวิตรกล่าวว่าได้ย้ำกับที่ประชุมถึงการเตรียมความพร้อมและการปฏิบัติป้องกันและรักษาความปลอดภัยทางไซเบอร์โดยเป็นเรื่องสำคัญอย่างมากปัจจุบันที่หน่วยงานภาครัฐเอกชนและภาคประชาชนต้องตระหนักรู้ตื่นตัวเตรียมความพร้อมรองรับรัฐบาลและสังคมดิจิทัล การผลักดันความร่วมมือกับสถาบันการศึกษาด้านหลักสูตรทางไซเบอร์และการจัดทำบันทึกความร่วมมือกับหน่วยงานต่างๆจะช่วยยกระดับขีดความสามารถและความเข้มแข็งทางด้านไซเบอร์ของประเทศ
โดยขอให้สำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)เร่งกระตุ้นภูมิคุ้มกันภัยทางไซเบอร์กับหน่วยงานรัฐและหน่วยงานในกำกับและขับเคลื่อนการดำเนินงานให้เป็นไปตามนโยบายแผนงานและกฎหมายที่กำหนดเพื่อลดความเสี่ยงผลกระทบด้านความมั่นคงและความเสียหายทางเศรษฐกิจจากการโจมตีทางไซเบอร์ที่มีมากขึ้น
นอกจากนี้ที่ประชุมรับทราบการดำเนินงานของสกมช.ที่สำคัญประกอบด้วยการขับเคลื่อนนโยบายและแผนความมั่นคงปลอดภัยไซเบอร์การจัดทำกฎหมายประกาศระเบียบที่เกี่ยวข้อง การส่งเสริมความร่วมมือกับหน่วยงานองค์กรทั้งภายในและต่างประเทศ การเฝ้าระวังภัยคุกคามทางไซเบอร์รวมทั้งการพัฒนาบุคลากรตลอดจนสร้างการตระหนักรู้รวมทั้งการยกระดับหน่วยงานโครงสร้างพื้นฐานสำคัญทางสารสนเทศและหน่วยงานของรัฐ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าที่ประชุมวันนี้ยังรับทราบการปฏิบัติในภารกิจป้องกันรับมือและลดความเสี่ยงจากภัยคุกคามทางไซเบอร์รอบ6เดือนที่ผ่านมา(ต.ค.64 -มี.ค.65 ) พบมีการแฮกเว็บไซต์52เหตุการณ์ข้อมูลรั่วไหล26เหตุการณ์จุดอ่อนช่องโหว่23เหตุการณ์และอื่นๆ32เหตุการณ์
นอกจากนี้ที่ประชุมยังได้ร่วมพิจารณาและให้ความเห็นชอบการจัดทำ(ร่าง)บันทึกความร่วมมือด้านการรักษาความมั่นคงปลอดภัยทางไซเบอร์ระหว่างสำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)กับองค์กรหรือหน่วยงานทั้งในและต่างประเทศเพื่อส่งเสริมความร่วมมือและแลกเปลี่ยนข้อมูลระหว่างกันการลดความเสี่ยงของอาชญากรรมทางไซเบอร์การสนับสนุนนวัตกรรมเทคโนโลยีตลอดจนเสริมสร้างการเปิดกว้างเสมอภาคโปร่งใสยุติธรรมและไม่เลือกปฏิบัติของการแข่งขันในกลไกตลาด
รวมทั้งเห็นชอบการจัดทำ(ร่าง)บันทึกความร่วมมือกับกองบัญชาการกองทัพไทยเพื่อส่งเสริมสนับสนุนและยกระดับการดูแลรับมือแก้ไขและป้องกันสถานการณ์ด้านภัยคุกคามไซเบอร์ต่อราชอาณาจักร
************
วันจันทร์ที่ 28 มีนาคม 2565
แม่บ้าน สธ.พัฒนาเครือข่ายผู้สูงอายุ เป็นกำลังเสริมดูแลหญิงตั้งครรภ์และเด็ก
ปลัดกระทรวงสาธารณสุข เปิดการประชุมเชิงปฏิบัติการถ่ายทอดความรู้สู่เครือข่ายแม่บ้านสาธารณสุขดึงผู้สูงอายุในชุมชนร่วมดูแลหญิงตั้งครรภ์และสร้างเสริมพัฒนาการเด็กตามวัย สนับสนุนการดำเนินงานของกระทรวงสาธารณสุขในการพัฒนาเด็กไทยให้มีคุณภาพ
วันนี้ (28 มีนาคม 2565) ที่โรงแรมรามาการ์เด้นส์ กรุงเทพมหานคร นพ.เกียรติภูมิ วงศ์รจิต ปลัดกระทรวงสาธารณสุข เปิดการประชุมเชิงปฏิบัติการถ่ายทอดความรู้สู่เครือข่ายแม่บ้านสาธารณสุข ในโครงการการพัฒนาเครือข่ายสุขภาพและผู้สูงอายุในชุมชน เพื่อส่งเสริมการดูแลหญิงตั้งครรภ์และพัฒนาการเด็กไทยปี 2565 โดยมี คณะผู้บริหารกระทรวงสาธารณสุข นางรัจริน วงศ์รจิต นายกสมาคมแม่บ้านสาธารณสุข ประธานแม่บ้านสาธารณสุขสาขาจังหวัด นักวิชาการผู้รับผิดชอบงานอนามัยแม่และเด็กและงานผู้สูงอายุของจังหวัด และคณะกรรมการสมาคมแม่บ้านสาธารณสุข เข้าร่วมประชุมรวม 200 คน
นพ.เกียรติภูมิกล่าวว่า กระทรวงสาธารณสุขให้ความสำคัญกับการพัฒนาคุณภาพเด็กไทยมาอย่างต่อเนื่อง เพื่อเป็นกำลังในการพัฒนาประเทศโดยมีการคัดกรองพัฒนาการเด็ก 0-5 ปี ค้นหาเด็กที่สงสัยพัฒนาการล่าช้าเข้ารับการแก้ไขให้กลับมามีพัฒนาการที่สมวัยโดยเร็ว ซึ่งในปี 2564 จากการคัดกรองพัฒนาการเด็กปฐมวัย 1,345,511 ราย พบเด็กที่สงสัยพัฒนาการล่าช้า 377,253 ราย คิดเป็นร้อยละ 28 เมื่อส่งไปรับการกระตุ้นพัฒนาการภายใน 30 วัน สามารถกลับมามีพัฒนาการสมวัยได้ถึงร้อยละ 99 การที่สมาคมแม่บ้านสาธารณสุข จัดทำโครงการพัฒนาเครือข่ายสุขภาพและผู้สูงอายุในชุมชน เพื่อส่งเสริมการดูแลหญิงตั้งครรภ์และพัฒนาการเด็กไทย โดยให้ผู้สูงอายุในชุมชนมีส่วนร่วมในการติดตามหญิงตั้งครรภ์ ตรวจ ค้นหาเด็กที่มีพัฒนาการล่าช้า ส่งเสริมและกระตุ้นพัฒนาการอย่างเหมาะสม จะช่วยสนับสนุนการดำเนินงานพัฒนาเด็กไทยของกระทรวงสาธารณสุขให้บรรลุผลสำเร็จ ประเทศไทยมีประชากรที่มีคุณภาพในอนาคต
ด้านนางรัจริน วงศ์รจิต นายกสมาคมแม่บ้านสาธารณสุข กล่าวว่า ประเทศไทยได้เข้าสู่การเป็นสังคมผู้สูงอายุอย่างเต็มรูปแบบ ตั้งแต่ปี 2564 มีผู้สูงอายุ 60 ปีขึ้นไป มากกว่าร้อยละ 20 ของประชากรประเทศ ซึ่งผู้สูงอายุจำนวนมากยังสามารถทำประโยชน์ให้แก่สังคมได้ ด้วยความรู้และประสบการณ์ที่สั่งสมมาอย่างยาวนาน โดยเฉพาะเรื่องการดูแลเด็กและหญิงตั้งครรภ์ การพัฒนาศักยภาพและสร้างเสริมความรู้ให้กับผู้สูงอายุในชุมชน เพื่อสนับสนุนการทำงานของบุคลากรกระทรวงสาธารณสุข จึงเป็นการส่งเสริมคุณค่าของผู้สูงอายุ ขณะเดียวกันช่วยให้เด็กไทยได้รับการเลี้ยงดูที่ถูกต้องเหมาะสม และมีพัฒนาการสมวัย โดยการประชุมเชิงปฏิบัติการครั้งนี้ จะมุ่งถ่ายทอดความรู้สู่เครือข่ายแม่บ้านสาธารณสุขทั่วประเทศ เกี่ยวกับพัฒนาการเด็ก การดูแลเด็กตั้งแต่ในครรภ์จนถึง 6 ปี เพื่อนำไปวางแผนการดำเนินงานในพื้นที่ต่อไป
********************************************** 28 มีนาคม 2565
วันศุกร์ที่ 10 มิถุนายน 2565
รฟม. กำชับผู้รับจ้างขุดลอกคูคลองในแนวก่อสร้างรถไฟฟ้า
เพื่อเพิ่มประสิทธิภาพการระบายน้ำ โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่รับผิดชอบดำเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้กำชับให้ผู้รับจ้างก่อสร้างงานโยธาทุกสัญญา ดำเนินการขุดลอกคูคลองเพื่อระบายน้ำตลอดแนวเส้นทางโครงการฯ อย่างต่อเนื่อง เพื่อป้องกันเศษวัสดุอุดตันในแนวก่อสร้างรถไฟฟ้า และเพิ่มประสิทธิภาพการระบายน้ำให้ดีมากยิ่งขึ้น โดยบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) ผู้รับจ้างสัญญาที่ 4 งานก่อสร้างโครงสร้างทางวิ่งและสถานียกระดับช่วงคลองบ้านม้า - สุวินทวงศ์ ได้ดำเนินการขุดลอกคูคลอง บริเวณถนนรามคำแหง ฝั่งขาออก ซอยรามคำแหง 155 -157
และฝั่งขาเข้า ซอยรามคำแหง 158
ทั้งนี้ รฟม. ได้เน้นย้ำให้ที่ปรึกษาโครงการ กำกับดูแลให้ผู้รับจ้างฯ ลอกท่อระบายน้ำตามแนวก่อสร้างรถไฟฟ้า และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ำ เพื่อช่วยเหลือและอำนวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสำคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดำเนินงานก่อสร้างโครงการฯ
ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine